Prentútgáfa Stundarinnar kemur næst út þann 24. janúar . Dæmdur fyrir hryðjuverk fyrir að hvetja til mótmæla gegn tilraunum á dýrum Jake Conroy var ásamt fimm öðrum ungmennum sóttur til saka af bandarísku alríkislögreglunni fyrir að halda úti vefsíðu sem hvatti til mótmæla gegn fyrirtæki sem gerði tilraunir á dýrum . Hann var dæmdur til fjögurra ára fangelsisvistar á grundvelli hryðjuverkalaga , en sagan af þessu ótrúlega máli er nú sögð í heimildarmyndinni The Animal People , sem er meðframleidd af Joker-stjörnunni Joaquin Phoenix . Jake ConvoyHannvar dæmdur fyrir hryðjuverk í Bandaríkjunum ásamt öðrum ungum aðgerðarsinnum fyrir að halda úti heimasíðu og styðja við mótmæli gegn tilraunum á dýrum . Hann afplánaði fjögurra ára dóm í bandarísku alríkisfangelsi fyrir það en heimildarmyndin The Animal People , sem nú er sýnd í Bíó Paradís , fjallar um þetta mál . Hún meðframleidd af stórleikaranum Joaquin Phoenix . Mynd : Heiða Helgadóttir Bandaríkjamaðurinn Jake Conroy var dæmdur fyrir hryðjuverk í Bandaríkjunum ásamt öðrum ungum aðgerðasinnum fyrir að halda úti heimasíðu og styðja við mótmæli gegn tilraunum á dýrum . Málið vakti mikla athygli vestanhafs á sínum tíma en Jake þurfti að afplána fjögurra ára dóm í bandarísku alríkisfangelsi . Heimildarmyndin The Animal People fjallar um þetta mál og er hún meðframleidd af stórleikaranum Joaquin Phoenix . Myndin er sýnd í Bíó Paradís fyrir tilstuðlan Veganúar og Samtaka grænkera á Íslandi en einnig er hægt að nálgast hana á Apple TV og Amazon . Jake er viðstaddur sýningu myndarinnar í Reykjavík en honum var boðið til landsins á vegum Sambands íslenskra grænkera sem standa fyrir Veganúar-átakinu . Hann verður áfram á landinu næstu vikuna til að halda fyrirlestra og hitta íslenska grænkera og dýraverndunarsinna . Ég hitti Jake í fallegri þakíbúð efst á Laugavegi þar sem hann dvelur næstu vikuna . Hann bendir út um gluggann á útsýnið út á ...